TERENSKA NASTAVA

PROJEKT **„POSJET UČENIKA OSMIH RAZREDA VUKOVARU“**

Polazak u Vukovar organiziran je autobusima ispred matične škole u Podvinju u 18.12.2017. u 7:15 h. Učenici osmih razreda i njihovi učitelji-pratitelji raspoređeni su u dva autobusa. Učenici 8.a i 8. d u jedan, učenici 8.b i 8.c u drugi.

U Vukovar smo stigli oko 8.30 h. Sudjelovali smo u svim aktivnostima koje su planirane i navedene u rasporedu aktivnosti koji prilažem ovom izvješću.

Prvi dan 18.12.2017.: Dolazak u Memorijalni centar Domovinskog rata Vukovar. Predavanja Domovinski rat i Bitka za Vukovar, ručak, prijava u hostel Dubrovnik, obilazak Gradskog muzeja grada Vukovara i Muzeja vučedolske kulture, šetnja gradom, večera, disco-večer, povratak u hostel i počinak

Drugi dan 19.12.2017.: obilazak memorijalnih lokacija: Kukuruzni put, Trpinjska cesta, mjesto sjećanja - Vukovarska bolnica 1991., Memorijalno groblje žrtava iz Domovinskog rata u Vukovaru, Spomen-dom Ovčara, masovna grobnica Ovčara, postav unutar Memorijalnog centra Domovinskog rata Vukovar, ručak, predavanje Škola mira u rodnoj kući Lavoslava Ružičke.

Kao zaključna aktivnost projekta održan je kviz u kojem su se natjecali po dva predstavnika pet škola koje su sudjelovale u projektu i naši učenici Petar Penava i Lovro Tomašević osvojili su prvo mjesto.

Pred školu u Podvinju vratili smo se 19.12.2017. oko 17h.

Plan i program terenske nastave u potpunosti je ispunjen.